Самара өлкәсендә ифтар мәҗлесләре уза

	Рамазан аенда өлкә мәчетләрендә һәм мөселманнарның өйләрендә күпләп ифтар мәҗлесләре үткәрелде. Шундый зур мәҗлесләрнең берсе Сызранның Үзәк мәчетендә булып узды. Чарада җитмешләп кеше катнашты. Милләтләре ягыннан карасаң, мәҗлескә җыелган халык арасында татарлар гына түгел, таҗиклар, чеченлар, ингушлар, төрек-месхитинлар һәм азәрбайҗаннар да булган.	 - Мәҗлесебез бик күңелле һәм югары дәрәҗәдә узды, Аллаһыга шөкер! Әби-баба¬ларыбыздан килгән тәртип буенча вәгазь-нәсыйхәт сөй¬ләп, Коръән сүрәләре укып, садакалар таратып һәм дога кылып, савап алдык. Ифтарны оештырган Сәгъдиевләр гаиләсе, Кайс һәм Наҗия Ернеевлар, Гөлсирә Бариева һәм Әнүзә Мостакаева ханымнарның уразаларын һәм садакаларын Аллаһы Раббыбыз кабул әйләсен! - дип яза Сызран мөхтәсибәтенең баш имамы ахун Илгизәр хәзрәт СӘГЪДИЕВ “Самар татарлары” сайтында. Быел Сызранның “Азан” мәчетендә икенче мәртәбә “Ра¬мазан чатыры” да куелган иде. Анда һәр көнне тематик кичәләр, интерактив аралашулар, мөхтәрәм кунаклар белән очрашулар булып торды.  
	---	
Бердәмлек

	№ --- | 08.06.2018	


